Riga Black Balsam

Riga Black Balsam eli Riian musta balsami () on latvialainen yrttilikööri, jota valmistaa Latvijas Balzams. Sen alkoholipitoisuus on 45 prosenttia. Juomalla on ollut osansa perinteisenä kansanparannuskeinona, ja sen on uskottu toimivan flunssaan ja ruuansulatusvaivoihin.

Riga Black Balsamin historia ulottuu vuoteen 1752, kun apteekkari Abraham Kunze kehitti alkuperäisen reseptin, jonka pohjalta juomaa alettiin myöhemmin valmistaa. Albert Wolfschmidt perusti vuonna 1847 Riikaan tehtaan, jossa kyseistä juomaa alettiin valmistaa Kunzen reseptin mukaisesti. Toisen maailmansodan aikana resepti hävisi, mutta onnistuttiin palauttamaan vuonna 1950.

Balsamin valmistukseen käytetään erilaisia marjoja, yrttejä ja muita luonnon antimia sekä tietysti vettä, viinaa ja sokeria. Juoma pakataan savipulloihin. Nykyään balsamista valmistetaan myös eri makuisia liköörejä, joiden alkoholipitoisuus on matalampi kuin alkuperäisen mustan balsamin. Latviassa balsamia juodaan usein esimerkiksi mustaherukkamehun kanssa, ja sitä voi myös nauttia kahvin tai teen kanssa.

 Lähteet 

 Aiheesta muualla 

 Riga Black Balsam 

Luokka:Eurooppalaiset juomat
Luokka:Katkerot
Luokka:Latvialainen keittiö
Luokka:Liköörit
Luokka:Riian historia